JERUUSALEMMA STUUDIO
Shalom ja tere tulemast Jerusalemma Stuudioosse!
2011. a jaanuaris läksid süürlased tänavaile
ja ühinesid teiste araabia rahvaste kombel nn Araabia kevadega.
Meeleavaldajad nõudsid türanliku Ba'ath partei valitsuse lõppu,
demokraatlikke valimisi ja eelkõige president Bashar al-Assad'i lahkumist.
Valitsus vastas meeleavaldustele karmi vägivallaga,
mis on tapnud siiani ligi 20 000 tsiviilelanikku.
Vaba Süüria armee vastupanuväed on võidelnud Süüria armeega
meeleavalduste algusest peale
Kokkupõrked toimuvad tihti tihedalt rahvastatud piirkondades,
tekitades hävingut Süüria linnades ja rahva seas.
Ligi 180 000 on põgenenud Türgi põgenikelaagreisse.
Rahvusvaheline kogukond on Süüria valitsuse vägivalla hukka mõistnud.
Seni ei ole see siiski teinud midagi konkreetset,
osaliselt seetõttu, et Venemaa ja Hiina toetavad Assad'i valitsust.
Täna on meie külaliseks aseminister Ayoub Kara,
kes on pikka aega seisnud süürlaste inimõiguste eest.
- Tere tulemast, aseminister Kara!
- Palju tänu!
- Tere tulemast ka kaassaatejuht Saana Sladkov'ile,
ja TV7 analüütikule Mati Shoshani'le.
Küsisin esiteks Mati'lt: Milline on Süüria olukord hetkel?
- Süüria olukord on väga tõsine.
Kuigi vaherahus on püütud kokku leppida,
jätkavad mõlemad osapooled endiselt sõdimist.
Vägivald jätkub mõlemal poolel.
Vaba Süüria armee ja Süüria armee võitlevad teatud piirkondade eest.
Hukkunuid on mõlemal pool palju.
Tsiviilohvreid on palju. Olukord on sünge.
Samas avaldab Lääs Assad'ile survet
ja Süüria vastu on kehtestatud majanduslikud sanktsioonid.
Samas võitleb tema vastu kodumaa rahvas.
Rahvusvaheline kogukond õhutab teda taanduma,
või korraldama valimisi, mida tahes vägivalla lõppemiseks.
Rahvusvaheline kogukond on õhutanud lääneriike Süüriat ründama.
Kas õhurünnakuga, või toetades Vaba Süüria armeed.
Lääs on avaldanud Süüriale survet, et nad teeksid midagi
vägivalla ja verevalamise peatamiseks ning Assad'i kukutamiseks.
- Aseminister Kara,
Olete tihti avaldanud toetust Süüria opositsioonile, miks?
- Esiteks, oleme vaba maailma osa.
Vajame vabadust ja demokraatiat endi ümber ka Lähis-Idas.
Me ei saa olla ükskõiksed Süüria tsiviilohvrite suhtes.
Minu meelest on kogu maailmas olulised kõigi inimõigused.
Ma ei saa sulgeda silmi selle eest, mis mu ümber toimub.
Ja mis meie ümber võib tulevikus veel juhtuda.
- Iisrael ei ole ametlikult avaldanud toetust kummalegi poolele.
Mispärast?
- Seepärast, et kui toetus tuleb Iisraeli valitsuselt,
võib see töötada opositsiooni ja demokraatiataotlejate vastu.
Kuna kõigele, mida Iisrael toetab, avaldatakse Lähis-Idas vastupanu.
Iisraeli seisukoha järgi ei tohi seda konflikti siiski maha vaikida.
Toetame kõike, mis on humaanne.
Algul olin valitsuses ainus, kuna oskan araabia keelt,
ja süürlased pöördusid oma võitluses demokraatia eest minu poole.
Vähehaaval hakkasid ministrid oma seisukohti muutma,
ja üha rohkemad mõistavad, et Süüria, Iraan ja Hezbollah
on kõik ühiselt vaba maailma ja lääneriikide vastu.
Kui Assad kaotab, tähendab see Iraani kaotamist,
kui Iraan kaotab, kaotab ka Hezbollah.
Pärast seda võib olukord muutuda.
Iraan jääks üksi, kuna Araabia Liiga on Assadi ja Iraani vastu
veel enam kui Iisrael.
Araabia Liiga-Iisraeli suhted pole praegusest kunagi paremad olnud.
Arutame, kuidas kasvatada regioonis demokraatiat.
Nad kardavad Iraani rohkem kui Iisrael.
Viimastel kuudel oleme näinud, et Iraani rezhiim ohustab ka Türgit.
- Kuidas Iisrael praktikas Süüria situatsioonis osaleb?
- Oluline on mõista, et Lähis-Idas valitseb teistsugune mentaliteet.
Kui oled millegi vastu, mis on sinu vastu,
on selles olukorras oluline koostööd teha.
Kuid Iisrael ei taha sõda, vaid rahu.
Süürias on sõda demokraatlikku valitsust tahtjate
ja Assad'i fundamentalistliku rezhiimi vahel.
Me ei tea, kui võimas roll on Iraanil Süüria armees.
Konflikti alguses püüdsin Assad'i toetada,
kuna arvasin, et meile on oluline praeguse valitsuse jätkamine.
Nüüd aga mõistame, et Assadi valitsust toetab Iraan.
On kahetsusväärne, et ka Venemaa ja Hiina toetavad Assad'i.
Olen püüdnud seda muuta, kuid asjatult.
See pole õnnestunud ka ameeriklastel.
Kui Venemaa ja Hiina jäävad oma seisukohtade juurde,
ja kui Süüria opositsioon esitab palvekirja Haagi kohtule,
peab Venemaa selles osalema.
Süürias hukkuvad tsiviilelanikud,
kuna Venemaa ja Hiina annavad Süüria valitsusele legitiimsuse.
Kõik mõistavad olukorra tõsidust. See peab lõppema.
- Rääkisite, et olete ainus araabia keele oskaja Knessetis,
kes on avaldanud toetust Süüria opositsioonile.
Miks on teised araabia keelt valdavad Knesseti liikmet vait?
- Iisraeli parlamendis räägivad araablased vabalt kõigest.
See on ainulaadne paik Lähis-Idas. Sellist pole üheski teises riigis.
Inimõigused on olulised nii araablastele kui juutidele.
Räägitakse palestiinlaste inimõigustest,
kuid inimõigusprobleeme on ka Süürias, Liibanonis,
Jordaanias ja Liibüas, ning seda ei nähta üldse.
Neis riikides valitseb täiesti teistsugune mentaliteet.
Minu meelest on see vale.
Iisraeli parlament peab toetama demokraatiat,
ja loodan, et nad muudavad meelt.
Me ei tea, mis tulevik siin regioonis toob.
- Olete rääkinud Süüria opositsiooni juhtidega.
Iisraelil paluti neile relvi toimetada.
Kas Iisrael peaks teie meelest selle palve täitma?
- Opositsioonis on mitmeid rühmitusi.
Tunnen mitmeid Süüria Vabaduspartei juhte.
Enamik neist on öelnud,
et tahavad koostööd Iisraeliga.
Me ei tea, mis tulevikus toimub.
Nüüd räägivad nad nii, kuid tulevikus löövad ehk kartma.
Erinevalt Iisraelist räägitakse araabiamaades seda,
mida tahetakse kuulda, mitte seda, mida peaks kuulma.
Lääneriigid pole seda mõistnud.
Kui see siiski jätkub, võivad Iisraeli-Süüria suhted paraneda.
Kui mitte, Iraaniga nad ikkagi suhtlema ei hakka.
Süürias käib sõda sunnide ja shiade vahel.
Nad ei saa kunagi omavahel läbi.
Nad on üksteisele suuremaks ohuks kui Iisrael.
Nad ei võitle Iisraeli vastu. Konflikt on islami sees.
Loodan, et piirkonda saabub rahu ja hea koostöö.
Opositsioon peab jätkama võitlust Iraani vastu,
kuna Iraan ähvardab Iisraeli mitmel rindel.
Iisrael on Iraanile takistuseks.
Kui Lääs toetab Iisraeli, on nad Iraani vastu,
kuna Iraan ähvardab kogu maailma.
Iisrael on hetkel üksi Iraani vastu.
Euroopagi peaks Iisraeli toetama ja võitlema Iraani vastu.
- Milline on Süüria opositsiooni suhtumine Iisraeli?
- Süüria opositsioon tahab valitsust muuta.
Nad on peamiselt sunnid.
Süüria piirinaabrid on Jordaania, Iisrael ja Liibanon.
Sunnid on Süüria suurim rahvarühm - ca 50% rahvastikust.
Ka kurdid on suur rühm, nemadki on Assadi vastu.
Leidub ka druuse, kristlasi ja armeenlasi.
Nad on kõik Assadi vastu, kuid ei taha seda välja öelda.
Süürias ei ole inimõigusi.
Ei ole kohtuid ega advokaate.
Assad'i vastastel pole mingeid õigusi.
Assad tuleb kukutada.
Inimõigused ja parem valitsus Süürias on ka Iisraeli huvides.
Hetkel on oluline võidelda Hezbollah ja fundamentalistliku islami vastu,
mida esineb nüüd igas riigis.
Me ei tea, mis ootab ees Egiptuses, Tuneesias ja Liibüas.
Peame valmistuma tulevikuks.
Fundamentalistlik islam on maailma uus natsism.
Kui seda ei peatata, on kogu maailm hädas.
See viiks sõjani, mida me loomulikult ei taha.
- Üllataval kombel on Süüria ja Iisraeli piiril olnud rahulik
viimased 40 aastat.
Süüria opositsioon ei ole täiesti ühtne.
Kas rahulik olukord Iisraeliga jätkub, kui Bashar Assadi valitsus langeb?
- Assad pole võidelnud meiega Süüria piirilt 40 aastat,
kuid ta võitleb meiega Liibanoni ja Gaza piiridel.
Hezbollah, Hamas ja Syyria on liitlased.
Peaminister Netanyahu küsis, milleks toetada Assadi vaenlasi,
kui Assad ei sõdi Iisraeliga.
Kuid ta sõdib meiega fundamentalistliku liikumisega,
mille keskuseks on Damaskus.
Assad on tark, ta ei sõdi meie vastu oma piiridel,
kuna Iisraeli armee jõuab vajadusel Damaskuseni ühe tunniga.
See pole meie jaoks probleem, kuid me tahame rahu.
Me ei taha sõdida Assad'iga, kuid tema sõdib meiega igal rindel.
Ta on fundamentalistliku islami juht.
- Enne Süüria meeleavalduste puhkemist
tegelesite Iisraeli-Süüria humanitaar- ja majanduskoostööga.
Kas osalete endise aktiivsusega, või on see hetkeolukorras võimatu?
- Praeguse valitsuse alguses tegin koostööd araabiamaadega
ja küsin peaminister Netanyahult, kas võiksin teha midagi Süüria heaks,
kuna sel ajal ei tehtud midagi.
Ta ütles, et tee kõik, mis on seaduse piires võimalik.
Palusin rahvusvahelistel organisatsioonidel aidata inimesi,
kes võivad korraldada sugulaste kohtumisi,
osutada odavaid meditsiiniteenuseid.
Nad väitsid, et antud olukorras see pole võimalik.
Olen teinud 3,5 aastaga vähehaaval nii üht kui teist.
Mul õnnestus saata suuri delegatsioone.
Esimene külastas druuside pühapaiku Golanil.
Seejärel saatsin naisi peresid külastama.
Iisraeli ja süürlaste suhted tugevnesid diskreetselt.
Kui algas Araabia kevad, mõtlesin, et jätkame koostööd.
Damaskus müüs ca 12 000 tonni õunu Golani tasandikult, kalleid õunu,
Pärsia lahe riikidesse.
Nad saatsid neid välja Damaskusest, kuid need valmistati ette Iisraelis.
See koostöö parandas olukorda Süüriaga.
Jätkan oma tegevust ja küsin pidevalt valitsuselt,
kas see tuleb Iisraelile kasuks, ja nemad vastavad jaatavalt.
Araabia kevade algul ütlesin, et püüame jätkata koostööd.
Kui Assad lükkab sõja Süüriast Golanile, Iisraeli piirile,
ning ründab seejärel USA ja Prantsusmaa saatkondi,
viiks see uue olukorrani.
Peame muutma oma poliitikat,
ja peame mõistma, et Assad on Iraani liitlane.
Mitte miski ei saa rikkuda seda sidet.
Süüria armee ohvitserid teenivad 1-5 aastat Iraani sõjaväes.
Naastes on nad ustavamad Iraani valitsusele kui Assadile.
Seda sidet on võimatu katkestada.
Minu meelest peab meie poliitika muutuma, vägivald tuleb lõpetada.
Assad tapab iga päev 100-200 inimest.
Meil pole siin mingeid kasusid mängus.
See olukord tuleb lõpetada.
- Tahaksin küsida Mati'lt:
Aseminister Kara sõnul toetavad vähemused opositsiooni.
Kuid raportite järgi aktsepteerivad nad Assadi valitsust
ja Assad väidab end esindavat vähemusi.
Mis sa selle kohta ütled?
- Huvitav küsimus. Sarnaselt Jordaania kuningaga,
esindab Assad vähemust, mitte enamust.
Ma ei tea täpseid arve.
Jordaanialastele ja süürlastele ei näidata kunagi täpseid andmeid,
et enamus ei tunneks oma jõudu.
See paneb mõtlema, kes moodustavad Süüria ühiskonna.
Assad ei esinda Süüria rahva tahet.
Ta esindab Süüria valitsuses alaviite.
Tema sõdureid juhivad eelkõige alaviitidest ohvitserid,
kes võitlevad kõikjal alaviitide usu eest,
mitte süürlaste eest.
Vähemused võitlevad oma julgeoleku eest.
Nad teavad, et nende olukord muutuks palju halvemaks,
kui võimule pääseb sunni enamus.
Sarnaselt teiste moslemimaadega, kus tuleb võimule moslemivalitsus,
seal vähemused kannatavad.
Enne võimule pääsemist kannatasid alaviidid nõrga vähemusena.
Nad ei luba sellel enam juhtuda.
Nad tapavad kasvõi poole Süüria rahvast,
kuna võimu kaotamise korral tapetakse tänavail neid.
Küsimus ei ole vähemuste esindamises, see on võitlus elu ja surma peale.
Kui nad loobuvad võimust, tapetakse neid massiliselt
ja aetakse maalt välja.
Seepärast toetavad vähemused Assadi, kuna ta esindab neid.
Ta on vähemuste liider, mitte enamuse oma.
Nad ei saa võtta riski, et maad valitseks enamus.
- Hr Kara, kas näete mingit lahendust Süüria olukorrale?
- Lääs hakkab üha enam mõistma, et vägivald tuleb lõpetada,
ja see sünnib vaid Assadi kukutamise teel.
Räägin venelastega,
kohtusin mõne nädala eest Vene suursaadikuga.
Ka Venemaa ja Hiina mõistavad seda.
Täna kohtun Hiina valitsuse liikmetega.
Üha enam mõistetakse, et kui vägivald ei lõpe,
satuvad paljud riigid Haagi kohtusse.
See ei ole üksnes Iisraeli või Süüria probleem.
See on kogu maailma probleem.
Lääs peab sekkuma Süüria olukorda
ja ka Türgil on selles kindlasti mingi roll.
Nad valmistuvad sekkumiseks Süürias.
Usun, et nad lõpuks võidavad Assadi
nädala või kuu pärast.
Araabia Liiga on Assadi vastu ja toetab opositsiooni.
Opositsioon tugevneb iga päevaga.
- Assadil saavad ka rahad otsa, see on vaid aja küsimus.
- Jah. Ka Saudi-Araabia ja Kuveit toetavad opositsiooni.
Nad kardavad Assadi mitte üksnes Assadi pärast,
vaid kuna peamine oht on Iraan.
Järgmine sõda võib olla kõikide sunnide sõda Iraaniga.
- Kas usute, et president Assad püüab rünnata Iisraeli
või teisi Lähis-Ida riike enne oma valitsuse langemist?
- Võib-olla. Valmistume igasugusteks stsenaariumideks.
Assad on rääkinud sellest,
ja ka Iraanis võetakse jõuliselt Iisraeli vastu sõna.
Nad ütlevad, et kui mõni lääneriik teeb koostööd opositsiooniga,
ründavad nad Iisraeli.
Nad tahavad hävitada Iisraeli, kui Lääs sekkub Süüria asjadesse.
Kuid me ei karda. Teame, et nad räägivad seda.
Oleme mures vaid inimõiguste pärast.
Oleme saatnud abi - lastele toitu ja ravimeid.
Me ei osale sõdimises.
Usun, et see huvitab pigem Läänt kui Iisraeli.
See on pigem EL'i probleem kui Iisraeli oma.
- Rääkisite ravimite saatmisest ja humanitaarabist.
Mida kavatsete järgmiseks teha?
- Järgmiseks tuleb avaldada survet Hiinale ja Venemaale,
et nad muudaksid oma seisukohta.
Kui nad seda teevad, võib olukord muutuda ühe päevaga.
Ma ei räägi Iisraeli valitsuse nimel,
vaid minu jaoks on tähtsad inimõigused kogu Lähis-Idas.
Lääneriigid peavad selles osalema, ja nad saaksid seda teha,
kui Hiina ja Venemaa ei toetaks ÜRO-s Assadi valitsust.
Hiina ja Venemaa peavad muutma oma seisukohti.
- Meie aeg on otsas.
Aitäh, aseminister Kara, saates osalemast!
Aitäh ka Saanale ja TV7 analüütikule Mati Shoshanile.
See on tänaseks kõik. Olen Jonathan Hessen. Shalom!
Tõlge: Monika Jaaguri